Dobelē, 2011. gada 6. oktobrī                                   Apstiprinu:                                    P. Freidenfelds
Dobeles Prāta sporta kluba

 valdes priekšsēdētāja viettnieks
Imanta Rudeņa piemiņas 50. starptautiskā

dambretes turnīra

N O L I K U M S

1. Mērķis un uzdevumi

Piemiņas turnīru sarīko, lai:

· popularizētu dambretes spēli,

· saglabātu piemiņā Dobeles rajona dambretes sekcijas ilggadējo vadītāju un treneri Imantu Rudeni,

· sekmētu dambretistu meistarības izaugsmi.

2. Laiks un vieta

       
Sacensības notiek no 2011. gada 2. līdz 4. decembrim Dobelē, Brīvības ielā 11 Dobeles Bērnu un jauniešu centrā (2. stāvā) .  Sacensību sākums 2. decembrī plkst. 17.00.

3. Vadība

Piemiņas turnīru rīko Dobeles Prāta sporta klubs sadarbībā ar Dobeles novada pašvaldību,
Dobeles Bērnu un jauniešu centru, AS “Swedbanku” un  SIA “Tenax”.  Sacensības vada tiesnešu kolēģija. Galvenais tiesnesis Kārlis Ozols,  galvenais sekretārs Ivars Dombrovskis. 

4. Dalībnieki

Piemiņas turnīrs notiek divās atsevišķās grupās: meistaru un kadetu. Meistaru grupā piedalās pirmās un augstāku sporta klašu dambretisti un dambretistes 64 un 100-lauciņu dambretēs, kadetu sacensībās – jaunie dambretisti un dambretistes, kuri dzimuši ne agrāk par 1996. gadu ar 2. vai 3. sporta klasi 64-lauciņu dambretē. Sacensības ir individuālas ar komandu ieskaiti. Galvenajās sacensībās komandas ieskaitē – 2 vīrieši un 1 sieviete 64-lauciņu dambretē un 1 vīrietis vai sieviete 100-lauciņu dambretē. Kadetu komandas ieskaitē 2 zēni un 1 meitene 64-lauciņu dambretē.

5. Sacensību noteikumi 

Sacensības notiek pēc FMJD noteikumiem 9 kārtās. Sacensību sistēmu noteic tiesnešu kolēģija atbilstoši dalībnieku skaitam. Laika kontrole – 45 minūtes katram uz visu partiju. Pirmajās trijās kārtās Šveices sistēmas sacensībās vienas komandas dalībnieki nespēlē savā starpā. Iegūto punktu vienādības gadījumos izlozes sistēmas turnīros individuālās vietas noteic pēc Buholca koeficientu sistēmas, riņķa sistēmas sacensībās pēc Bergera koificienta. Komandu vietas noteic pēc visu ieskaites dalībnieku iegūto punktu summas. Ja divām vai vairākām komandām tā vienāda – pēc ieskaites dalībnieku individuālo vietu summas.

6. Apbalvošana

Uzvarētāju komandu meistaru grupā un kadetu grupā apbalvo ar kausiem, to dalībniekus – ar diplomiem un balvām. Individuāli ar diplomiem un medaļām apbalvo pirmo triju vietu ieguvējus katrā grupā.
7. Finansiālie nosacījumi

Rīkotāji un sadarbības partneri apmaksā sacensību telpu īri, tiesnešu darba apmaksu, apbalvojumu iegādi un citus organizatoriskos izdevumus Visus dalībnieku komandēšanas izdevumus sedz komandējošās organizācijas. Sacensību dalības maksa meistaru grupā katram dalībniekam vai dalībniecei – Ls. 2,00,  kadetu grupā – Ls. 1,00. Maksa par naktsmītni viesnīcā “Dobele” Ls. 9,00, Stadiona kopmītnē Ls. 4,50.
8. Pieteikumi

Iepriekšējos pieteikumus lūdzam iesūtīt līdz š.g. 29. novembrim Dobeles Bērnu un jauniešu centram: Brīvības ielā 11, Dobelē, LV-3701 vai paziņot pa tālruņiem 637 23468,   26014360, faksu 637 23468, elektronisko pastu pso@pso.lv vai  dobelesbjc@inbox.lv .

Lūdzam līdzi ņemt dambretes spēles pulksteni un attiecīgu dambretes komplektu.


ŠIS NOLIKUMS VIENLAICĪGI IR UZAICINĀJUMS UZ SACENSĪBĀM.

